OzLabs/hebrew-wiki-articles huggingface dataset:
הנריק חיים גולדשמידט

הנריק חיים גולדשמידט (בדנית: Henrik Chaim Goldschmidt; נולד ב-29 ביוני 1959) הוא אבובן דני-יהודי. ייסד את תזמורת השלום של המזרח התיכון.

== ביוגרפיה ==
גולדשמידט בן למשפחה של ניצולי שואה מברסלאו, כיום ורוצלב. הסבים שלו השתתפו במלחמת העולם הראשונה ונלחמו למען גרמניה. הם נמלטו לדנמרק מאימת הנאצים, אולם חלק מבני משפחתו נשלחו למחנות הריכוז. הוא החל לנגן בתזמורת הסימפונית של אודנסה בגיל 19. הוא התחנך בקונסרבטוריון פונה למוזיקה בהדרכתו של פרופסור יורגן המרגארד בשנים 1976–1979 ובאקדמיית קאראיאן במערב ברלין בהדרכתו של פרופסור לותר קוך . בשנים 1981–1983 ניגן ב ובשנים 1991–1993 ניגן כאבובן ראשון בתזמורת הפילהרמונית של המבורג. הוא ייצג את דנמרק בתזמורת הסימפונית העולמית. מאז 1986 הוא מנגן בתזמורת המלוכתית של דנמרק .

בשנת 1987 היה בין המייסדים של תזמורת הרוח הדנית, שזכתה בשנת 1991 בפרס ראשון למוזיקה קאמרית של תאגיד השידור הדני (DR) ובשנת 1993 זכתה בפרס גראמי על "ההוצאה הקלאסית של השנה".

בשנת 1996 יצא אלבומו "Phantasy - Music for Oboe", בחברת EMI, ודורג במקום הראשון במצעד הקלאסי במשך כשישה שבועות.

בשנת 2003 הקים את תזמורת השלום במזרח התיכון, עם נגים ערבים ויהודים. התזמורת מנגנת מוזיקה יהודית, מוזיקה ערבית ומוזיקה נוצרית מסורתית ומסיירת ברחבי העולם. התזמורת מה דגש גדול על קירוב ילדים ויצירת הזדמנות למפגשים ייחודיים וניגנה בקופנהגן, סטוקהולם, בודו, פריז, ניו יורק, ירושלים, האנוי ועוד.

בשנת 2011 הקים הנריק את 'אקדמיית גולדשמידט', בית ספר למוזיקה בחינם לילדים בקופנהגן. הוא מלחין מוזיקה ללהקתו, להצגות תיאטרון ולסרטים. הוא גם מנגן בקונצרטים סימפוניים לילדים עם כל התזמורות הסימפוניות של דנמרק יחד עם שותפו המוזיקלי, נגן האקורדיון אנדרס סינג וסטרדהל.

== פרסים ומלגות ==
* פרס כבוד של איגוד המוזיקאים של דנמרק
* מלגת יעקב גאדה 
* מלגת אמיל הולם 

== קישורים חיצוניים ==
* [https://web.archive.org/web/20180410073656/http://www.henrikgoldschmidt.com/ Henrik Chaim Goldschmidt]
* By Liam Hoare, [https://ejewishphilanthropy.com/in-denmark-henrik-goldschmidt-builds-bridges-with-music/ In Denmark, Henrik Goldschmidt Builds Bridges With Music], Jewish Philanthropy 
* 
* 
* 
* 

קטגוריה:אבובנים
קטגוריה:מוזיקאים דנים
קטגוריה:נגנים יהודים
קטגוריה:נגני כלי נשיפה מעץ
נווין תאי סון

נווין תאי סון (בוייטנאמית: Nguyễn Thái Sơn; נולד ב-13 ביולי 2003 בתאן הואה שבווייטנאם) הוא כדורגלן וייטנאמי המשחק בעמדת הקשר האחורי בקבוצת תאן הואה מליגת העל הווייטנאמית ובנבחרת וייטנאם.

== קריירת מועדונים ==
תאי סון גדל במחלקת הנוער של תאן הואה. בשנת 2022 החל לשחק בקבוצה הבוגרת של המועדון במסגרת ליגת העל הווייטנאמית.

== קריירה בינלאומית ==
ב-20 ביוני 2023 ערך תאי סון את הופעת הבכורה שלו בנבחרת וייטנאם, בניצחון 1-0 על נבחרת סוריה במשחק ידידות.

נכלל בסגל נבחרת וייטנאם לטורניר גביע אסיה 2023.

== תארים ==
;תאן הואה
* הגביע הווייטנאמי (1): 2023
* הסופר קאפ הווייטאנמי (1): 2024

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:קשרי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2003
חואט ואן חאנג

חואט ואן חאנג (בוייטנאמית: Khuất Văn Khang; נולד ב-11 במאי 2003 בהאנוי שבווייטנאם) הוא כדורגלן וייטנאמי המשחק בעמדת הקשר בקבוצת וייטל מליגת העל הווייטנאמית ובנבחרת וייטנאם.

== קריירת מועדונים ==
ואן חאנג גדל במחלקת הנוער של וייטל. בשנת 2022 החל לשחק בקבוצה הבוגרת של המועדון במסגרת ליגת העל הווייטנאמית.

== קריירה בינלאומית ==
ב-21 בספטמבר 2022 ערך ואן חאנג את הופעת הבכורה שלו בנבחרת וייטנאם, בניצחון 4-0 על נבחרת סינגפור במשחק ידידות. במשחק זה הבקיע את שער הבכורה שלו בנבחרת.

נכלל בסגל נבחרת וייטנאם לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:קשרי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2003
גיאפ טואן דואונג

גיאפ טואן דואונג (בוייטנאמית: Giáp Tuấn Dương; נולד ב-7 בספטמבר 2002 בווייטנאם) הוא כדורגלן וייטנאמי המשחק בעמדת הבלם בקבוצת קונג אן האנוי מליגת העל הווייטנאמית ובנבחרת וייטנאם.

== קריירת מועדונים ==
טואן דואונג גדל במחלקת הנוער של קונג אן האנוי. בשנת 2019 החל לשחק בקבוצה הבוגרת של המועדון במסגרת ליגת המשנה הווייטנאמית. בתום עונת העפיל עם המועדון לליגת העל הווייטנאמית.

== קריירה בינלאומית ==
ב-11 בספטמבר 2023 ערך טואן דואונג את הופעת הבכורה שלו בנבחרת וייטנאם, בניצחון 2-0 על נבחרת פלסטין במשחק ידידות.

נכלל בסגל נבחרת וייטנאם לטורניר גביע אסיה 2023.

== תארים ==
;קונג אן האנוי
* אליפות וייטנאם (1): 2023

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:בלמי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2002
נווין ואן וייט

נווין ואן וייט (בוייטנאמית: Nguyễn Văn Việt; נולד ב-12 ביולי 2002 בווייטנאם) הוא כדורגלן וייטנאמי המשחק בעמדת השוער בקבוצת סונג לאם נגה אן מליגת העל הווייטנאמית ובנבחרת וייטנאם.

== קריירת מועדונים ==
ואן וייט גדל במחלקת הנוער של סונג לאם נגה אן. בשנת 2023 החל לשחק בקבוצה הבוגרת של המועדון במסגרת ליגת העל הווייטנאמית.

== קריירה בינלאומית ==
ב-13 באוקטובר 2023 ערך ואן וייט את הופעת הבכורה שלו בנבחרת וייטנאם, בהפסד 2-0 על נבחרת אוזבקיסטן במשחק ידידות.

נכלל בסגל נבחרת וייטנאם לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:שוערי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2002
נווין ואן טונג

נווין ואן טונג (בוייטנאמית: Nguyễn Văn Tùng; נולד ב-2 ביוני 2001 בהאנוי שבווייטנאם) הוא כדורגלן וייטנאמי המשחק בעמדת החלוץ בקבוצת האנוי מליגת העל הווייטנאמית ובנבחרת וייטנאם.

== קריירת מועדונים ==
ואן טונג גדל במחלקת הנוער של האנוי. בשנת 2022 החל לשחק בקבוצה הבוגרת של המועדון במסגרת ליגת העל הווייטנאמית.

== קריירה בינלאומית ==
ב-15 ביוני 2023 ערך ואן טונג את הופעת הבכורה שלו בנבחרת וייטנאם, בניצחון 1-0 על נבחרת הונג קונג במשחק ידידות.

נכלל בסגל נבחרת וייטנאם לטורניר גביע אסיה 2023.

== תארים ==
;האנוי
* אליפות וייטנאם (1): 2022
* הגביע הווייטנאמי (1): 2022
* הסופר קאפ הווייטנאמי (1): 2023

== קישורים חיצוניים ==

== הערות שוליים ==

קטגוריה:כדורגלנים וייטנאמים
קטגוריה:חלוצי כדורגל וייטנאמים
קטגוריה:כדורגלני נבחרת וייטנאם
קטגוריה:כדורגלני גביע אסיה 2023
קטגוריה:ילידי 2001
עיד אל-מוואלד

עיד מוחמד סעיד אל-מוואלד (בערבית: عيد محمد سعيد المولد, בתעתיק מדויק: עיד מחמד סעיד אלמולד; נולד ב-14 בפברואר 2001 בג'דה שבערב הסעודית) הוא כדורגלן סעודי המשחק בעמדת הקשר האחורי בקבוצת אל-אוח'דוד מליגת העל הסעודית ובנבחרת ערב הסעודית.

== קריירת מועדונים ==
אל-מוואלד גדל במחלקת הנוער של אל-אהלי. ב-13 ביולי 2022 חתם על חוזה לשנה אחת באל-אוח'דוד מליגת המשנה הסעודית. בתום עונת העפיל עם המועדון לליגת העל הסעודית.

== קריירה בין-לאומית ==
ב-21 בנובמבר 2023 ערך אל-מוואלד את הופעת הבכורה שלו בנבחרת ערב הסעודית, בניצחון 2-0 על נבחרת ירדן במסגרת מוקדמות מונדיאל 2026.

נכלל בסגל נבחרת ערב הסעודית לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים סעודים
קטגוריה:קשרי כדורגל סעודים
קטגוריה:כדורגלני נבחרת ערב הסעודית
קטגוריה:כדורגלני גביע אסיה 2023
קטגוריה:סעודים שנולדו ב-2001
מוחסן אל-גסאני

מוחסן סאלח אל-גסאני (בערבית: محسن صالح الغساني, בתעתיק: מחסן צאלח אל-ע'סאני; נולד ב-27 במרץ 1997 בא-רוסתאק שבעומאן) הוא כדורגלן עומאני המשחק בעמדת החלוץ בקבוצת א-סיב מליגת העל העומאנית ובנבחרת עומאן.

== קריירת מועדונים ==
אל-גסאני החל את הקריירה המקצוענית שלו בקבוצת א-סוויק מליגת העל העומאנית. ב-23 בינואר 2020 חתם בספהאן מליגת העל האיראנית, במדיה ערך שש הופעות ליגה. ב-1 במרץ 2021 חתם בא-סיב מליגת העל העומאנית.

== קריירה בינלאומית ==
ב-30 באוגוסט 2017 ערך אל-גסאני את הופעת הבכורה שלו בנבחרת עומאן, בניצחון 2-0 על נבחרת אפגניסטן במשחק ידידות.

אל-גסאני נכלל בסגל נבחרת עומאן לטורניר גביע אסיה 2019. ב-9 בינואר 2019 הבקיע את שער הבכורה שלו בנבחרת, בהפסד 2-1 לבנחרת אוזבקיסטן במסגרת שלב הבתים של הטורניר. בסך הכל ערך ארבע הופעות בטורניר, בהן הבקיע שני שערים.

נכלל בסגל נבחרת עומאן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים עומאנים
קטגוריה:חלוצי כדורגל עומאנים
קטגוריה:כדורגלני ספהאן
קטגוריה:כדורגלני נבחרת עומאן
קטגוריה:כדורגלני גביע אסיה 2019
קטגוריה:כדורגלני גביע אסיה 2023
קטגוריה:ילידי 1997
בקנאז אלמאזבקוב

בקנאז אלמאזבקוב (בקירגיזית: Бекназ Алмазбеков; נולד ב-23 ביוני 2005 בבישקק שבקירגיזסטן) הוא כדורגלן קירגיזי המשחק בעמדת קשר הכנף במחלקת הנוער של גלאטסראיי ובנבחרת קירגיזסטן.

== קריירת מועדונים ==
אלמאזבקוב גדל במחלקת הנוער של אלגה בישקק, ובשנת 2017 עבר למחלקת הנוער של גלאטסראיי.

== קריירה בינלאומית ==
ב-11 ביוני 2022 ערך אלמאזבקוב את הופעת הבכורה שלו בנבחרת קירגיזסטן, בניצחון 2-0 על נבחרת מיאנמר במסגרת מוקדמות גביע אסיה 2023.

נכלל בסגל נבחרת קירגיזסטן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים קירגיזים
קטגוריה:קשרי כדורגל קירגיזים
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2023
קטגוריה:ילידי 2005
קטגוריה:קירגיזים שנולדו במאה ה-21
קימי מרק

קימי ביורן מרק (בגרמנית: Kimi Björn Merk, ברוסית: Кими Бьёрн Мерк; נולד ב-6 ביולי 2004 בפירמזנס שבגרמניה) הוא כדורגלן קירגיזי-גרמני המשחק בעמדת הקשר ההתקפי בקבוצת פחטקור טשקנט מליגת העל האוזבקית ובנבחרת קירגיזסטן.

== קריירת מועדונים ==
מרק גדל במחלקת הנוער של פ.צ. קייזרסלאוטרן, ובשנת 2022 החל לשחק בקבוצת המילואים של המועדון. ב-21 ביולי 2023 חתם בפחטקור טשקנט מליגת העל האוזבקית.

== קריירה בינלאומית ==
ב-12 באוקטובר 2023 ערך מרק את הופעת הבכורה שלו בנבחרת קירגיזסטן, בהפסד 2-0 לנבחרת בחריין במשחק ידידות.

נכלל בסגל נבחרת קירגיזסטן לטורניר גביע אסיה 2023.

== קישורים חיצוניים ==

== הערות שוליים ==

קטגוריה:כדורגלנים קירגיזים
קטגוריה:קשרי כדורגל קירגיזים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:כדורגלני פחטקור טשקנט
קטגוריה:כדורגלני נבחרת קירגיזסטן
קטגוריה:כדורגלני גביע אסיה 2023
קטגוריה:ספורטאים זרים באוזבקיסטן
קטגוריה:גרמנים שנולדו ב-2004
קטגוריה:קירגיזים שנולדו במאה ה-21
חואנלו סאנצ'ס

חואן לואיס סאנצ'ס ולסקו (בספרדית: Juan Luis Sánchez Velasco; נולד ב-15 באוגוסט 2003 בסביליה שבספרד), הידוע כחואנלו סאנצ'ס (בספרדית: Juanlu Sánchez) או בקצרה כחואנלו (בספרדית: Juanlu), הוא כדורגלן ספרדי המשחק בעמדת המגן הימני בקבוצת סביליה מלה ליגה.

== קריירת מועדונים ==
חואנלו גדל במחלקות הנוער של לוס קמיננטס, סן אלברטו מגנו וסביליה. בשנת 2019 החל לשחק בקבוצת המילואים של סביליה, ובשנת 2021 החל לשחק בקבוצה הראשונה של המועדון במסגרת לה ליגה.

ב-8 באוגוסט 2022 הושאל סאנצ'ס למשך עונת למירנדס מהליגה הספרדית השנייה. הוא ערך 37 הופעות ליגה במהלך תקופת ההשאלה, בהן הבקיע שני שערים, ובסופה חזר לסביליה.

== קישורים חיצוניים ==

== הערות שוליים ==

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני סביליה
קטגוריה:ספרדים שנולדו ב-2003
מריה סטפנובה

מריה מיכאילובנה סטפּנובה (ברוסית: Мари́я Миха́йловна Степа́нова, נולדה ב-9 ביוני 1972) היא משוררת, סופרת ועיתונאית רוסית. ערכה את האתר Colta.ru, שעסק בנושאי תרבות ואמנות, עד שנסגר על ידי ממשלת רוסיה במרץ 2022.

מריה סטפנובה זכתה בשנת 2005 בפרס אנדריי ביילי לשירה ובשנת 2018 בפרס בולשאיה קניגה.

==קורות חיים==
מריה מיכאילובנה סטפנובה נולדה במוסקבה ב-9 ביוני 1972 למשפחה יהודית-רוסית. התעניינה בשירה מגיל צעיר והושפעה, בין השאר, משירתה של מרינה צבטייבה. סיימה לימודי תואר ראשון בספרות ב בשנת 1995. פרסמה את שיריה בכתבי עת ספרותיים רבים בשפה הרוסית, וזכתה מספר פעמים בפרסים ספרותיים.

בשנת 2007 הקימה את האתר Openspace.ru שהיה מוקדש לאמנות ותרבות בשפה הרוסית, אותו ערכה עד 2012. לאחר חילוקי דעות מקצועיים ותקציביים הקימה את האתר Colta.ru שנתמך על ידי מימון המונים והתאפשר בו חופש עריכה רחב יותר. שלטונות רוסיה סגרו את האתר במרץ 2022 בטענה שהוא מפיץ מיסאינפורמציה אודות הפלישה הרוסית לאוקראינה.

בשנת 2018 מונתה לפרופסור אורח באוניברסיטת הומבולדט של ברלין.

במרץ 2022 חתמה על מכתב המגנה את הפלישה הרוסית לאוקראינה.

בשנת 2023 נבחרה כחברת האגודה המלכותית לספרות.

משנת 2022 מריה סטפנובה מתגוררת בברלין ועובדת במכון למחקר מתקדם בברלין. נשואה לגלב מורב, עיתונאי ומבקר ספרות, ואם לבן.

==על יצירתה==
שירתה של סטפנובה היא בעלת השפעה רבה בספרות הרוסית העכשווית. היא מרבה להשתמש ב, טכניקה סיפורית רוסית הכוללת משקל מקוטע. בחלק מכתביה היא מתייחסת למצב הפוליטי ברוסיה. בין השאר, ספר הפרוזה הראשון שלה מ-2017, "לזכרו של הזיכרון", עוסק בניסיון להתחקות אחר סיפור משפחתה היהודית-רוסית. הספר בוחן כיצד משמר בתוכו העבר הפרטי והמשפחתי רסיסי זיכרון קולקטיבי, וכיצד הם משתלבים בהווה. ספר זה זכה בפרס בולשאיה קניגה, והיה מועמד לפרס בוקר.

המתרגם מיכאל מקרובסקי כתב על סטפנובה: "שירתה עושה את דרכה בין קטעי זיכרונות ילדות, תפילות כנסייה ושירי מלחמה, בין כרזות וחפצי ההווי הסובייטי, בין ביטויים שגורים ופסוקי הברית החדשה. כמו רוחות רפאים נואשות לקבורה ומנוחה, כל אלו שבים פעם אחר פעם לרדוף את ההווה, להידחף לתוך שפתו ולתוך שירתו."

יצירותיה של סטפנובה תורגמו לשפות רבות, בהן איטלקית, אנגלית, בולגרית, גרמנית, ספרדית, עברית, פינית וצרפתית.

==ספריה==
סטפנובה הוציאה כ-15 אסופות שירה ברוסית. שיריה ראו אור בתרגום לאנגלית בחמישה כרכים.

תרגומים לשירתה הופיעו גם בכתבי עת ספרותיים רבים בעולם. בין השאר הם תורגמו לעברית על ידי גלי-דנה זינגר.

בנוסף לשירה, בשנת 2017 פרסמה ספר פרוזה בשם "לזכרו של הזיכרון". כמו כן פרסמה ספרי שירה עם תרגומים לרוסית לשירי אי. אי. קאמינגס ו.

סטפנובה פרסמה גם שתי אסופות של מסות מפרי עטה על ענייני השעה. בשנת 2021 ראה אור בעברית ספרה בשם "שלשום היום" (הוצאת הקיבוץ המאוחד), אסופת מסות שנבחרו ותורגמו על ידי דינה מרקון.

==פרסים==
===פרסי שירה===
סטפנובה זכתה במספר פרסי שירה, בהם פרס על שם בוריס פסטרנק (2005), פרס על שם אנדריי ביילי (2005), מלגה מקרן על שם יוסף ברודסקי (2010) ופרס יריד לייפציג (2023).

===פרסי ספרות===
סטפנובה זכתה במספר פרסי ספרות על ספרה "לזכרו של הזיכרון", בהם פרס יסנאיה פוליאנה (2018), ופרס בולשאיה קניגה (2018). הספר היה גם מועמד לפרס בוקר.

==קישורים חיצוניים==

* 
* .

==הערות שוליים==

קטגוריה:משוררות רוסיות
קטגוריה:סופרות רוסיות
קטגוריה:חברות האגודה המלכותית לספרות
קטגוריה:ילידות 1972
קטגוריה:רוסים שנולדו ב-1972
דפנה קסטנר

דפנה קסטנר (באנגלית: Daphna Kastner; נולדה ב-17 באפריל 1961) היא שחקנית קולנוע וטלוויזיה, תסריטאית ובמאית קולנוע קנדית.

== ביוגרפיה ==
קסטנר נולדה במונטריאול, קנדה להורים ממוצא ישראלי.<ref name=":0" />

היא התחילה את הקריירה כשחקנית ב-1983 בסרט הגברת הבודדה.

ב-1996, הסרט French Exit , אותו ביימה, היה מועמד לחמישה פרסים בפסטיבל הסרטים האמריקאי של דוביל.

ב-2001 שיחקה בסרט "עדן" בבימוי עמוס גיתאי.

== חיים אישיים ==
באוקטובר 2001 נישאה דפנה קסטנר (40) בחשאי לשחקן הארווי קייטל (62) בירושלים בזמן ששניהם השתתפו בפסטיבל הסרטים הבינלאומי בחיפה.<ref></ref> כמה שבועות לאחר מכן, באוקטובר 2001, הם ערכו את הטקס הרשמי שלהם במנהטן, בביתו של השחקן רוברט דה נירו, חברו הטוב של הארווי קייטל. יש להם בן אחד, רומן קייטל-קסטנר (נולד באוגוסט 2004).

== פילמוגרפיה נבחרת ==
=== כשחקנית ===
* 1983 The Lonely Lady
* 1986 Evixion
* 1989 Girlfriend from Hell
* 1990 Eating
* 1991 Crack Me Up
* 1991 Julia Has Two Lovers
* 1991 Lana in Love
* 1992 Venice/Venice
* 1995 French Exit
* 1996 Kiss & Tell
* 1998 Spanish Fly
* 2000 Timecode
* 2001 Eden
* 2007 My Sexiest Year

=== כבמאית ===
* 1995: French Exit
* 1998: Spanish Fly
* 2009: Chaos

== קישורים חיצוניים ==

== הערות שוליים ==

קטגוריה:במאיות קולנוע קנדיות
קטגוריה:תסריטאיות קנדיות
קטגוריה:קנדים שנולדו ב-1961
נויהאוס (יצרן שוקולד)

החנות המקורית של נויהאוס ב-Galeries Royales בבריסל
נויהאוס (בצרפתית: Neuhaus) היא חברת שוקולטייר בלגית שמייצרת ומוכרת שוקולדים יוקרתיים, טראפלס שוקולד, ביסקוויטים וגלידות.

== היסטוריה ==
החברה נוסדה בשנת 1857 על ידי ז'אן נויהאוס, מהגר שווייצרי, שפתח את החנות הראשונה שלו ב־Galeries Royales Saint-Hubert במרכז בריסל. בשנת 1912, נכדו, ז'אן נויהאוס השני, המציא את פרלין השוקולד, גנאש קרם שוקולד דקדנטי בתוך מעטפת שוקולד, השוקולד הממולא המקורי.<ref></ref>

כיום, לחברת נויהאוס יש למעלה מ-1,500 נקודות מכירה ב-50 מדינות. כל מוצרי נויהאוס מיוצרים עדיין ב־Vlezenbeek, ליד בריסל, ומיוצאים לכל העולם. בשנת 2000 קיבלה החברה את ההרשאה המלכותית של חצר בית המלוכה הבלגי.<ref></ref>

לאחר שהגיע לבריסל ממולדתו שווייץ, ז'אן נויהאוס פתח חנות רוקחות בשנת 1857 ב-Galeries Royales, ליד הכיכר הגדולה בבריסל. הוא התחיל את עסקיו בכיסוי התרופות בשוקולד כדי להקל על הטיפול והנשיאה שלהן. שוש קירח, guimauves (זהה למרשמלו) וטבליות שוקולד מריר הצטרפו עד מהרה להכנות המסורתיות יותר על דלפק התצוגה.

בסיוע בנו פרדריק, הוא השקיע כמות הולכת וגוברת של זמן ומאמץ בהכנת והמצאת מעדנים חדשים עד לנקודה שבה המוצרים הפרמצבטיים הרגילים פינו בהדרגה מקומם למוצרים החדשים.

בשנת 1912, שנת מותו של פרדריק, יצר בנו ז'אן השני את הבונבונים או הפרלינים הראשונים במילוי שוקולד. הם הצליחו מיד. אחריהם בא חידוש נוסף. לואיז אגוסטיני, אשתו של ז'אן, הבינה שהפרלינים נמעכים בתוך שקיות קורנט הנייר ששימשו לעטוף אותם. יחד עם בעלה פיתחה ב-1915 קופסת מתנה שזכתה לכינוי ה"קלפי". על עיצוב הקלפי נרשם פטנט, מסמך הרישום הוא תאריך 16 באוגוסט 1915 בשעה 14:30 (שעון בלגיה).<ref></ref>

חתנו של ז'אן, אדלסון דה גאבר, קיבל לידיו את ניהול העסק. ב-1958, הוא יצר סדרה של פרלינים מוערכים מאוד כמו ה"קפריזה" וה"פיתוי" שהוצגו לראשונה בתערוכה העולמית של בריסל (1958). סוזן נויהאוס, אשתו, התמחתה בקישוט ואריזת מתנות. החברה התרחבה ובמהרה הופיעו חנויות ברחבי הארץ ומחוצה לה. בוטיק השוקולד הראשון של נויהאוס בארצות הברית נפתח בשנת 1999 בעיר ניו יורק.<ref></ref>

כיום מגוון השוקולד הבלגי של נויהאוס עדיין כולל פרלינים מסורתיים, אך התרחב לכלול חטיפי שוקולד וטבליות, BonBons, ממתקים, ריבועי שוקולד עטופים בנפרד ("Carres") ושוקו חם. הם גם מייצרים טראפלס שוקולד, ובשנת 2017 בלומברג החשיב לטראפלס השוקולד הטוב בעולם.<ref></ref> השוקולד שלהם הוא 100% UTZ Certified עשוי מ-100% מרכיבים ממקור טבעי, ועדיין עשוי כולו בבלגיה. 25% מהשוקולד מיוצר עם קקאו מחוות הקקאו של נויהאוס.<ref></ref>

== קישורים חיצוניים ==

* 

== הערות שוליים ==

קטגוריה:שוקולד
קטגוריה:חברות בלגיות
פיליפו טרצ'אנו

פיליפו טרצ'אנו (באיטלקית: Filippo Terracciano; נולד ב-8 בפברואר 2003 בוורונה שבאיטליה) הוא כדורגלן איטלקי המשחק בעמדת הקשר בקבוצת מילאן מהסרייה א'.

== קריירת מועדונים ==
טרצ'אנו גדל במחלקת הנוער של הלאס ורונה. ב-15 בדצמבר 2021 ערך את הופעת הבכורה שלו בקבוצה הבוגרת של המועדון, בהפסד 3–4 לאמפולי במסגרת הסיבוב השני של קופה איטליה לעונת . ב-20 במרץ 2022 ערך את הופעת הבכורה שלו בסרייה א', בתיקו 1-1 נגד אמפולי במסגרת המחזור ה-30 לעונת 2021/2022.
ב-8 בינואר 2024 נמכר טרצ'אנו למילאן תמורת 4.5 מיליון אירו בחוזה עד 2028.<ref></ref>
יומיים לאחר מכן עלה להופעת הבכורה שלו בהפסד 2-1 לאטאלנטה ברבע גמר הגביע האיטלקי.

== קישורים חיצוניים ==

== הערות שוליים ==

קטגוריה:כדורגלנים איטלקים
קטגוריה:קשרי כדורגל איטלקים
קטגוריה:כדורגלני הלאס ורונה
קטגוריה:כדורגלני מילאן
קטגוריה:איטלקים שנולדו ב-2003
בריכת א-סדאקה

אס-סדקה (באנגלית: As-Sadaka) היא בריכת שחייה באורך 50 מטר ברצועת עזה. היא נחנכה במאי 2010.<ref name="alaqsa">[http://www.alaqsasport.ps/index.php?action=detail&nid=4581 افتتاح أول مسبح دولي في غزة رغم الحصار], 05/08/2010, al-Aqsa ar-Riyadi</ref> הבריכה שייכת למועדון האתלטיקה אס-סדקה 

('ידידות'), ובנייתה נעשתה בחסות החברה האסלאמית.<ref name="Maan">[http://www.maannews.net/eng/ViewDetails.aspx?ID=285242 Gaza opens first Olympic-size swimming pool], May 18, 2020, Ma'an News Agency.</ref> נבחרת השחייה של מועדוני האתלטיקה אס-סדקה מחזיקה במספר מדליות זהב וכסף מתחרויות שחייה פלסטיניות.<ref name="sadaka">[http://www.alsadaka.ps/index.php/archives/604 السباحة صالة الالعاب الرياضية والساونا في النادي] , as-Sadaka Athletics Club</ref>

== פתיחה ==
בפתיחה השתתפו שרי ממשלת עזה, חברי המועצה המחוקקת הפלסטינית, וכן חברי מועדון וספורטאים. המזכיר הכללי של החברה האסלאמית, נאסים יאסין, הודה לתורמים שסייעו במימוש הפרויקט.<ref name="Maan">[http://www.maannews.net/eng/ViewDetails.aspx?ID=285242 Gaza opens first Olympic-size swimming pool], May 18, 2020, Ma'an News Agency.</ref> הסרט נחתך במשותף על ידי נאסים יאסין וחבר PLC של חמאס ג'מאל אל-ח'ודורי.<ref name="alaqsa" /> חברי אס-סדקה ביצעו תרגילי שחייה עבור המכובדים.<ref name="Maan" />

== תגובות ==
זמן קצר לאחר חנוכת הבריכה, צוין קיומה על ידי דוברי ממשלת ישראל כממחיש את המצב הכלכלי בעזה. הודעה לעיתונות נשלחה לעיתונאים מלשכת העיתונות הממשלתית, בהתבסס על פרשנות של העיתונאי הבריטי טום גרוס. גרוס פרסם תגובה בבלוג שלו שכללה התייחסות לבריכת אס-סדקה, וטען כי היא מציגה חלק מהמציאות העזתית המוסתרת דרך "האג'נדה המניפולטיבית של ה-BBC וסוכנויות תקשורת זרות אחרות".<ref name="Lappin">[http://www.jpost.com/MiddleEast/Article.aspx?id=176595 GPO advises foreign journalists on luxurious Gaza restaurant], Yaakov Lappin, 05/27/2010, Jerusalem Post.</ref>

ישראלים ותומכי ישראל בחו"ל השתמשו מאז בהקמת בריכת השחייה הזו, כדרך לקדם את נקודת המבט, שיש פער בין התיאורים התקשורתיים של עזה לבין המציאות בשטח. סגן שר החוץ דני אילון, למשל, כתב כי "אף אחד לא טוען שהמצב בעזה מושלם", אבל טוען שהאמירה ש"המצב בעזה הוא משבר הומניטרי בסדר גודל של דארפור", היא אבסורדית, לאור עובדה ש"זו אותה עזה שזה עתה פתחה קניון חדש ונוצץ של קניון עזה שייראה מצויין בכל בירה אירופאית. עזה, שבה נחנכה לאחרונה בריכת שחייה אולימפית חדשה, מלונות חמישה כוכבים, מסעדות מציעות ארוחה יוקרתית ושווקים שופעי מאכלים פזורים בנוף של עזה".<ref name="Ayalon">[https://www.wsj.com/articles/SB10001424052748703940904575395022140188274?mod=googlenews_wsj "The Flotilla Farce; Whether they are from Turkey, Ireland or Cyprus, those that participate reek of hypocrisy.] Danny Ayalon, July 29, 2010, Wall Street Journal.</ref>

== קישורים חיצוניים ==

* [https://web.archive.org/web/20110511202713/http://www.alsadaka.ps/index.php/archives/604 מידע על הבריכה באתר מועדון אתלטיקה אס-סדקה]
== הערות שוליים ==

קטגוריה:רצועת עזה: מבנים
קטגוריה:בריכות שחייה
קטגוריה:עזה
קטגוריה:רצועת עזה: ספורט
פרדס בחריה

מבנה בית הפרדסנים במרכז פרדס בחריה

בית האריזה בפרדס בחריה
פרדס בחריה היה גדול הפרדסים בשעתו בארץ ישראל שניטע ביוזמה יהודית והיה בבעלות יהודית. ניטע במהלך שנת 1905, לאחר שבשנת 1904, נמכר שטח בן 600 דונם משני צידי הירקון התיכון כיום בתחום הוד השרון, שהיה בבעלות אלכסנדר רוק, אחד מבעלי הנכסים הגדולים ביפו, לידי קבוצה מאנשי היישוב היהודי ביפו בעת החדשה, שהתגבשה בהנהגת שמעון רוקח, לנטוע פרדס גדול על גדות הירקון ולנצל את מימיו להשקיה.

את שמו בחר-יה העניק לו יחיאל מיכל פינס שם המזכיר את שמו הערבי של המקום, 'בוכריה'.

בשנות ה-70 של המאה ה-20 נכרת הפרדס ואדמתו משמשת לגידולי שדה.

קטגוריה:פרדסנות בארץ ישראל ובמדינת ישראל
קטגוריה:הוד השרון
קטגוריה:ישראל: חקלאות
הנוסע השמיני: רומולוס

הנוסע השמיני: רומולוס (באנגלית: Alien: Romulus) הוא סרט אימה מדע בדיוני אמריקאי בזיכיון "הנוסע השמיני", המהווה פריקוול בין אירועי "הנוסע השמיני" (1979) ו"שובו של הנוסע השמיני" (1986). הסרט בוים על ידי שכתב יחד עם . בסרט מככבים קיילי ספני, איזבלה מונר, דייוויד ג'ונסון, ארצ'י רנו, ספייק פרן ואיילין וו. הסרט עלה לאקרנים בארצות הברית ב-16 באוגוסט 2024, תחת הפצת אולפני המאה ה-20.

== תקציר העלילה ==
ריין קרדין ואחיה האנדרואיד אנדי מצטרפים לצוות אשר מנסה להציל תאי הקפאה קריוגניים מתחנת מחקר נטושה. בעקבות כך הצוות מחזיר לחיים בטעות "מחבקי פנים", והדבר יוביל לסדרה של מפגשים קטלניים עם זינומורפים.

== צוות השחקנים ==
* בתפקיד הכורה היתומה ריין קרדין
* בתפקיד האנדרואיד אנדי אשר תוכנת על ידי אביו של ריין להיות אחיה הפונדקאי
* ארצ'י רנו בתפקיד טיילר, אחיה של קיי
* איזבלה מונר בתפקיד קיי, אחותו של טיילר אשר בהריון
* בתפקיד ביורן, בן דודם של טיילר וקיי
* איילין וו בתפקיד נבארו, טייסת וחברתו של ביורן

== הפקה ==
לאחר אולפני על ידי חברת וולט דיסני אושר רשמית ב שסרטי "הנוסע השמיני" עתידיים נמצאים בפיתוח. במרץ 2022, הוכרז שפדה אלוורז יכתוב ויביים את הסרט לאחר שהעלה את התסריט שכתב יחד עם רודו סיאגס, ונמסר שקו העלילה לא קשור לסרטים הקודמים בסדרת סרטי "הנוסע השמיני". הסרט התעתד לעלות לשידור בספק שירותי הזרמת המדיה "הולו", אך נדחה לעלייה רשמית לאקרנים. בנובמבר 2022, קיילי ספני הצטרפה לצוות השחקנים. במרץ 2023, איזבלה מונר לוהקה לתפקיד שטרם יחשף, לצד ספני. מאוחר יותר באותו החודש, הצטרפו לצוות השחקנים דייוויד ג'ונסון, ארצ'י רנו, ספייק פרן ואיילין וו. בנובמבר 2023, הוכרז שקו עלילת הסרט יתרחש בין אירועי "הנוסע השמיני" (1979) ו"שובו של הנוסע השמיני" (1986), שמשמש כפריקוול.

צילומי הסרט התרחשו בבודפשט מ-9 במרץ ועד 3 ביולי 2023.

== הפצה ==
הסרט היה מיועד לעלות לשידור בספק שירותי הזרמת המדיה הולו, אך הועבר להקרנה תיאטרלית בסמוך לתחילת הצילומים. הסרט יצא לאקרנים ב-16 באוגוסט 2024 בהפצת אולפני המאה ה-20. הקדימון הרשמי לסרט יצא ב-4 ביוני 2024.

== קישורים חיצוניים ==

ביקורות
* 
* 
* 
* 
* 
* 
* 
* 

== הערות שוליים ==

קטגוריה:סרטי 2024
קטגוריה:סרטי אימה מ-2024
קטגוריה:סרטי מדע בדיוני מ-2024
קטגוריה:סרטי אימה אמריקאיים
קטגוריה:סרטי מדע בדיוני אמריקאיים
קטגוריה:סרטי פריקוול
קטגוריה:סרטים אמריקאיים משנת 2024
בוקט

בוקט (בוולונית: Boûkète; בצרפתית: Bouquette) היא סוג של פנקייק בלגי עשוי מקמח כוסמת, מטוגן במחבת בשומן ומעוטר לעיתים קרובות בצימוקים.

== מאפיינים ==
ניתן לאכול בוקט חם או קר, מעוטר בסוכר חום מקומי המכונה קסונאד (cassonade) או בסירופ דה לייז' (ריבה או ג'לי מתפוחי עץ ואגסים). בוקטים נאכלים באופן מסורתי בליווי יין חם בעונת חג המולד, והם גם זוכים לכבוד בפסטיבל "הרפובליקה החופשית של Outre-Meuse" הנערך בלייז' ב-15 באוגוסט בכל שנה.

== היסטוריה ==
השם נובע מהמילה בשפה ההולנדית boekweit ("כוסמת") והוא מעיד על משמעות זו כבר בתחילת המאה ה-17, לפני ששימש להתייחסות לפנקייק עצמו. השימוש בשם הפנקייק תועד לראשונה ב-1743. השם המקורי לפנקייק בוולוניה הוא "vôte", אך כעת משתמשים ב-boûkète לתיאור סוג הפנקייק הספציפי הזה.

Bo(u)quettes הוצגו לראשונה לעיר לייז' במאה ה-18, שיובאו על ידי חצר הנסיכים-הבישופים ממחוז לון ומהמחוז סביב טונגרן בפלנדריה. בסוף המאה ה-19 הפכו הפנקייקים למומחיות של ליאז'.

== לקריאה נוספת ==
<div class="mw-content-ltr">
* מוריס פירון, « À propose de l'introduction de la boukète à Liège », ב-Revue La Vie Wallonne, מס' 21, 1947
* רוג'ה פינון, « La boûkète liégeoise et les crêpes à la farine de sarrasin en Wallonie », ב- La Vie Wallonne, מס' 52, 1978
</div>

== קישורים חיצוניים ==
<div class="mw-content-ltr">
* « [https://www.absurdia.com/cuisine/liege.html#bouquette Recette de bouquette liégeoise] » <small>[archive]</small>, www.absurdia.com (consulté le 8 avril 2019).
* « [https://www.marmiton.org/recettes/recette_bouquettes-liegeoises-crepes-belges-de-noel_65618.aspx Bouquettes liégeoises (crêpes belges de Noël)] » <small>[archive]</small>, www.marmiton.org (consulté le 8 avril 2019).
</div>

קטגוריה:המטבח הבלגי
איקאר

איקאר קווי תעופה היא חברת תעופה רוסית המפעילה טיסות פנים-ארציות ובינלאומיות<ref></ref>.

משרדי החברה ממוקמים בעיר אורנבורג, רוסיה ובין השנים 2015–2022, פעלה החברה תחת השם פגאס פליי (Pegas Fly)<ref></ref><ref></ref>.

== היסטוריה ==
איקאר קווי תעופה נוסדה בשנת 1993, במטרה להפעיל צי של מסוקי מיל מי-8 ומטוסי An-28 לכיבוי שריפות והובלות מטען אווירי<ref></ref>.

בחודש אפריל 2013, החלה החברה להפעיל טיסות בינלאומיות ושתפה פעולה עם חברת התיירות פגאס טוריסטיק (Pegas Touristik).

בשנת 2015, מיתגה החברה את מטוסיה תחת השם פגאס פליי (Pegas Fly) וזאת למרות ששם החברה הרשמי לא השתנה.

בחודש יוני 2022, חזרה החברה למתג את מטוסיה תחת השם איקאר לאחר שתוקפו של הסכם הרישיון לסימן המסחרי פגאס פליי (Pegas Fly) פג ולא חודש<ref></ref>.

== צי המטוסים ==
לחברה 15 מטוסי נוסעים הטסים בקווי החברה. להלן פירוט המטוסים, נכון לספטמבר 2019:
{| class="toccolours" border="1" cellpadding="3" style="border-collapse:collapse;text-align:center"
|+צי איקאר
! rowspan="2" style="width:120px;" |<font style="color:#000000;">מטוס</font>
! rowspan="2" style="width:25px;" |<font style="color:#FFA500;">בשירות</font>
! rowspan="2" style="width:40px;" |<font style="color:#FFA500;">בהזמנה</font>
! colspan="3" |<font style="color:#FFA500;">נוסעים</font>
! rowspan="2" |<font style="color:#FFA500;">הערות</font>
|- style="background:#1E90FF;"
! style="width:25px;" |<abbr title="מחלקת עסקים"> <font style="color:#FFA500;">P</font></abbr>
! style="width:25px;" |<abbr title="מחלקת תיירים"> <font style="color:#FFA500;">Y</font></abbr>
! style="width:29px;" |<center><font style="color:#FFA500;">סה"כ</font></center>
|-
|בואינג 737 הדור הבא
|3
|—
|
|215
|215
|
|-
| rowspan="2" |בואינג 767

| rowspan="2" |4
| rowspan="2" |—
|12
|278
|290
|
|-
|
|340
|340
|
|-
|בואינג 777
|2
|—
|
|440
|440
|
|-
|אמבראר 190 E-Jets
|6
|—
|
|110
|110
|
|-
|סה"כ
!15
!
| colspan="4" |
|}

== יעדים ==
לחברה יש 16 יעדי פנים ו-17 טיסות ליעדים בינלאומיים.

=== טיסות פנים ===
* 

=== טיסות בינלאומיות ===

== אירועים מיוחדים ==
בתאריך 3 בדצמבר 1995, מסוק מיל מי-8 שהוחכר לחברת אינווסטקורפ (Investkorp) התרסק לאחר טעות של הטייס בעקבות ראות לקויה<ref></ref>.

בתאריך 11 ביולי 2012, נותק קשר עם מסוק מיל מי-8 של החברה, לאחר חיפושים רבים, נמצא המסוק וצוותו כשהם בריאים ושלמים<ref></ref><ref></ref><ref></ref>.

== קישורים חיצוניים ==

* [https://www.iaa.gov.il/en/companies/airline-companies/ikar/?referrerId=4965 פרופיל חברה], באתר רשות שדות התעופה בישראל
* [https://www.iata.org/en/about/members/airline-list/ikar/495/ פרופיל חברה], באתר ה-IATA העולמי

== הערות שוליים ==

קטגוריה:חברות תעופה לאומיות
קטגוריה:חברות תעופה רוסיות
תעופה
קטגוריה:רוסיה: תעופה
רוסיות
רוסיות
מערת ישח

מערת יֶשַח היא מערת נטיפים הנמצאת מעל כביש 721 ונחל אורן שבכרמל. רוחב פתח המערה הוא כ-10 מטרים, עומקה כ-12 מטר וגובהה כ־5.<ref></ref> בכניסה למערה נמצאים גושי גיר גדולים המכילים ריכוז של מאובנים וכן נטיפים.

פתח המערה מוביל לאולם ראשי גדול המכיל בחלקו הפנימי עמודי נטיפים וזקיפים גדולים. בין הנטיפים נמצא מעבר לחלקה הפנימי הדרומי של המערה. בחלק הפנימי נמצא אגן אבן קטן מהתקופה הפרהיסטורית. האגן קולט את המים המטפטפים מתקרת המערה, ישנו גם בתוך המערה מעיין קטן בקוטר של כמטר.

אל השביל ניתן להגיע דרך שביל ישראל חלק ממקטע יגור-נחל אורן, והוא ממוקם כ-20 דקות הליכה מערבית לכיוון חורבת רקית.<ref></ref>

באיזו המערה ישנם צנירים רבים מאוד אשר אופייניים ל ואף ישנו שביל הנקרא "שביל הצנירים".

==ארכאולוגיה==
מערת ישח היא היא אתר ארכאולוגי-פרהיסטורי מן התרבות המוסטרית של התקופה הפלאוליתית התיכונה.

מול המערה ישנו מבנה קדום בעל קשת אבנים, ככל הנראה מהתקופה העות'מאנית בארץ ישראל, ומעל המערה נמצאות שתי מערות נוספות, מעט קטנות יותר, המהוות בית לעטלפים.

==בעלי חיים==
באזור המערה נמצאים בעלי חיים רבים כגון דורבנים, חזירי בר, שועלים, תנים, נמיות,קיפודים, נשרים ועוד.

==קישורים חיצוניים==
* [https://www.caves.co.il/מערה/מערת-ישח מערת ישח] באתר מועדון המערות הישראלי
* 

==הערות שוליים==

ישח
קטגוריה:שביל ישראל
קטגוריה:מערות נטיפים
פיסל פיקרד

פיסל פיקרד מילולית חוט פיקרד או פתיל פיקרד (בצרפתית: Ficelle picarde) הוא מאכל מהמטבח הצרפתי, שמקורו בפיקארדי, המוגש כמנה ראשונה.

== היסטוריה ==
פיסל פיקרד נוצר בשנות ה-50 בעיר אמיין, על ידי הטבח מרסל לפבר.<ref name=":0">.</ref><ref>.</ref> במהלך יריד התערוכה La Hotoie באמיין, הוגשה ארוחה לנכבדי המחלקה. המסעדנים הנודעים בעיר הוזמנו לפתח את התפריט, ובהזדמנות זו נולד פיסל פיקרד.

המתכון המקורי לפיסל פיקרד מוגן על ידי "אחוות החברים של פיסל פיקרדי" ו-Companes de la Rabotte Picarde.

עמותה בשם Confrérie de la ficelle picarde נוסדה ב-1997.<ref>.</ref>

== הכנה ==
פיסל פיקרד הוא קרפ עם ז'אמבון של פריז, ופטריות של פריז דהיינו פקועה דו-נבגית דיקסל, בצלצל שאלוט, בצל, קרם פרש (או בשמל), אגוז מוסקט וגבינת גרוייר מגוררת. לאחר מכן אופים אותו בתנור.<ref>.</ref>

== ראו גם ==
<div class="mw-content-ltr">
* .
* .
</div>
== מאמרים קשורים ==
* אמיין אנדואלט
* סופגניית אמיין
* מטבח פיקרד
* ארנב בסיידר
* אמיין מקארון
* פטה ברווז אמיין

== קישורים חיצוניים ==
<div class="mw-content-ltr">
* .
* .
</div>
== הערות שוליים ==

קטגוריה:ממולאים
קטגוריה:המטבח הצרפתי
המשרד הצבאי לבית הלבן

המשרד הצבאי לבית הלבן (באנגלית:White House Military Office) היא יחידה משותפת למשרד הבית הלבן ולמחלקת ההגנה של ארצות הברית האחראית לספק שירותים עבור מוסד הנשיאות כחלק מתפקידו של הנשיא כמפקד העליון של הכוחות המזוינים.

אנשי המשרד הצבאי לבית הלבן היא יחידה שברובה לובשי מדים המגיעים מכלל זרועות הכוחות המזוינים ביניהם: צבא, חיל האוויר, חיל הנחתים, הצי ומשמר החופים.<ref name=":0"></ref>

בין השירותים שמספק המשרד הצבאי לבית הלבן הוא שירותי תחבורה, רפואה, מזון, לוגיסטיקה ותקשורת.

== מבנה ==
בראש המשרד הצבאי לבית הלבן עומד מנהל האחראי על קביעת המדיניות הנוגעת לנכסי משרד ההגנה המשמשים את הבית הלבן. המנהל מבטיח כי דרישות הבית הלבן מועברות בצורה ברורה למחלקות השונות במשרד הצבאי של הבית הלבן וכי הן עומדות בסטנדרטים הגבוהים ביותר.

רוב אנשי המדים המוצבים למשרד הצבאי לבית הלבן זכאים לענוד את תג השירות הנשיאותי לאחר תקופה של שנה אחת לפחות.
{| class="wikitable"
|+
!סמל
!היחידה
!תפקיד
|-
!מרכז
|כנף התובלה 89 של חיל האוויר
של ארצות הברית
|טייסת של חיל האוויר האמריקאי האחראית על תחזוקתו ותפעולו של המטוס הנשיאותי אייר פורס 1 וצי מטוסים נוסף המיועד להטסת סגן הנשיא ובכירים אחרים.
|-
!מרכז
|טייסת המסוקים הראשונה
של חיל הנחתים
|טייסת מסוקים תחת חיל הנחתים של ארצות הברית האחראית על ההובלה בטיסות אוויריות קצרות של
נשיא ארצות הברית, סגן הנשיא, חברי ממשלה, ובכירים אחרים. מפעילה את המסוק הנשיאותי מארין 1.
|-
!מרכז
|קמפ דייוויד
|מעון הנופש של נשיא ארצות הברית הנמצא במדינת מרילנד, הוא מאויש על ידי אנשי הצי האמריקני וחיל הנחתים של ארצות הברית.
|-
!מרכז
|סוכנות התקשורת של הבית הלבן
|מספקת שירותי תקשורת, הגברה וטלפוניה לנשיא, סגן הנשיא ואחרים בכל מקום בעולם ובכל תנאי.<ref></ref>
|-
!מרכז
|סוכנות התחבורה של הבית הלבן
|אחראית על תפעול, תחזוקה וסיפוק אמצעי תחבורה עבור הנשיא, משפחתו, סגן הנשיא וצוות הבית הלבן.<ref name=":0" />
|-
!
|שירות המזון הנשיאותי
|מספק שירות מזון ותמיכה אישית לנשיא ולמשפחתו. בנוסף השירות הוא מספק שירותי קייטרינג עבור אירועים נשייאותיים
וארוחות ערב ממלכתיות לראשי מדינות זרות המבקרים בבית הלבן, ומפעיל את כלל חדרי האוכל בבית הלבן. שירות המזון אחראי גם לסיפוק המזון לנשיא
ופמלייתו בנסיעותיו בביקורים ברחבי העולם.<ref></ref>
|-
!
|זקיפי הבית הלבן
|ארבעה קצינים של חיל הנחתים המשמשים כמשמר כבוד בכניסה לאגף המערבי של הבית הלבן.
|-
!
|העוזרים הצבאיים לנשיא
|קצין בדרגת רב-סרן או סגן אלוף, המגיע בכל פעם מזרוע אחרת של הכוחות המזוינים, ועליו מוטלת המשימה לשאת את הפוטבול הגרעיני-התיק אשר נועד לשמש את נשיא ארצות הברית לאשר מתקפה גרעינית שלא ממרכזי ההפעלה השלטוניים.<ref></ref>
|-
!
|העוזרים החברתיים של הבית הלבן
|עוזר חברתי של הבית הלבן הם קצינים בכוחות המזוינים של ארצות הברית המוקצים לדאוג לצרכים האישיים של נכבדים מבקרים בבית הלבן ולאפשר אינטראקציות עם נשיא ארצות הברית והגברת הראשונה של ארצות הברית. <ref></ref>
|}

== הערות שוליים ==

קטגוריה:נשיאות ארצות הברית
קטגוריה:משרד הרשות המבצעת של נשיא ארצות הברית
קטגוריה:מחלקת ההגנה של ארצות הברית
הבחירות בגואטמלה (1931)

הבחירות בגואטמלה בין ה-6 ל-8 בפברואר 1931. בבחירות לנשיאות נבחר חורחה אוביקו ללא התנגדות, לאחר שהאוכלוסייה שנותרה במפלגה הליברלית הישנה לא התנגדה למועמדותו, בעוד שהמפלגה השמרנית הייתה לא מאורגנת ומוכפשת מדי מתקופת לאזארו צ'אקון גונסאלס מכדי להעלות מועמד המפלגה הפרוגרסיבית של אוביקו, שהוקמה על ידי איחוד של שני האגפים של המפלגה הליברלית המפוצלת של גואטמלה, זכתה בבחירות לפרלמנט ללא התנגדות.

== תוצאות ==
=== בחירות נשיאותיות ===
{|class="wikitable"
!מועמד
!colspan="2"|מפלגה
! קולות
|-
|חורחה אוביקו
|bgcolor="0000ff|
|המפלגה הפרוגרסיבית
|305,841
|-
!colspan="3"| סך הכל
!305,841
|}

=== הקונגרס של גואטמלה ===
{|class="wikitable"
!colspan="2"|מפלגה
! מושבים
|-
|bgcolor="0000ff|
|המפלגה הפרוגרסיבית
|69
|-
!colspan="2"| סך הכל
!69
|}

קטגוריה:גואטמלה: פוליטיקה
קטגוריה:1931
קטגוריה:מערכות בחירות לנשיאות
טרוצ'ק

טרוצ'ק (ב: Tr'ochëk) הוא אתר של מחנה דיג מסורתי של אנשי ה במפגש הנהרות יוקון ו בטריטוריית יוקון שבצפון-מערב קנדה. האתר נמצא בבעלות ובניהול של האומה הראשונה של ה, ומופעל על ידי מחלקת המורשת של האומה הראשונה.

בסוף המאה ה-19 טרוצ'ק היה מחנהו של הצ'יף אייזק, מנהיג הטרונדק ואצ'ין בתקופת הבהלה לזהב של קלונדייק. אנשי הטרונדק ואצ'ין השתמשו באתר זה בעיקר בקיץ, צדו איילים קוראים במישורים מעבר לקלונדייק ודגו דגי אלתית במהלך הנדידה שלהם במעלה היוקון.

טרוצ'ק שוכן במישור במעלה הזרם, משקעי סחף של הנהר קלונדייק, במפגש הנהרות. דוסון סיטי נמצאת ישירות מצפון לאתר, ממש מעבר לקלונדייק.

במישור הנהר יש תערובת של עצי צפצפה, שיחי אלנוס וערבה, עם כרי דשא פתוחים. צלע הגבעה התלולה מאחורי האתר מכוסה בצמחייה האופיינית ליער טייגה בחשיפה לצפון – חורשות עבותות קטנות של טחבי עלים, אשוחית ושדר. על המדרגה שמעל המישור, פעילות הכרייה הסירה את הצמחייה והאדמה והותירה שוליים של יער האשוחית המקורי לאורך שפת הצוקים המשקיפים על הנהר.

הבהלה לזהב הייתה תקופה של הפרעה גדולה עבור הטרונדק ואצ'ין. אלפי פולשים הציפו אותם במחנה הקיץ שלהם. כדי להימנע מההפרעות הקשות ביותר של התקופה הזו, עשו הטרונדק ואצ'ין סידורים, בסיוע הכנסייה האנגליקנית והמשטרה הרכובה המלכותית של קנדה, לעבור כמה קילומטרים במורד הנהר לאתר הידוע בשם מוסהייד.

לאחר המעבר של הטרונדק ואצ'ין למוסהייד, טרוצ'ק שימש את התושבים החדשים שאינם ילידי הארץ לסדרה של פעילויות עירוניות ותעשייתיות. מספר גשרים חיברו את האתר לעיר דוסון, ועד שנות העשרה של המאה ה-20, נותרה העיר קלונדייק (Klondike City), כפי שהאתר נודע, חלק פעיל למדי מהאזור העירוני של דוסון. מאוחר יותר, עם הידלדלות אוכלוסיית החדשים, שימש האתר זמן מה לגינון. אנשי האומה הראשונה החלו ליישב מחדש את האתר בשנות החמישים של המאה ה-20.

בתחילת שנות ה-90 פעילות הכרייה באתר עוררה תביעה של הטרונדק ואצ'ין שקראה תיגר על זכותה של קנדה לאשר תביעות כרייה על אדמות אינדיאניות שלא נמסרו. הטרונדק ואצ'ין אישרו מחדש את בעלותם על האתר בהסכם הסופי שלהם לתביעת קרקע ב-1998, וקבעו אותו כאתר מורשת. לאחר מכן, הוא הוגדר כאתר היסטורי לאומי של קנדה ב-19 ביולי 2002.

טרוצ'ק הוכרז יחד עם שבעה אתרים נוספים הקשורים להיסטוריה של הילידים כאתר מורשת עולמית בשם טרונדק-קלונדייק במושב ה-45 של ועדת המורשת העולמית, שהתכנסה בריאד בערב הסעודית בין 10 ל-25 בספטמבר 2023.

==קישורים חיצוניים==

<div style="direction: ltr;">
* [https://whc.unesco.org/document/186496 Tr’ondëk-Klondike] – Nomination Text UNESCO site
* [https://www.trondek.ca/ Tr'ondëk Hwëch'in First Nation website]
* [https://web.archive.org/web/20081007023959/http://www.tc.gov.yk.ca/988.html Tr'ochëk - The Archaeology and History of a Hän Fish Camp]
</div>

==הערות שוליים==

קטגוריה:קנדה: היסטוריה
קטגוריה:יוקון
קטגוריה:האינדיאנים בקנדה
בית המשפט הפדרלי השישי לערעורים של ארצות הברית

בית המשפט הפדרלי השישי לערעורים של ארצות הברית הוא בית משפט פדרלי בעל סמכות ערעורים על בתי משפט פדרליים מחוזיים. בית המשפט הוקם על ידי הקונגרס בשנת 1891, יחד עם שאר בתי המשפט הפדרליים.

בית המשפט השישי הוא אחד מ-12 בתי משפט הפדרליים לערעורים אשר סמכותם מתוחמת על פי קריטריון גאוגרפי – כלומר שהם מוסמכים לדון בערעורים בזכות על פסקי דין של בתי משפט פדרליים מחוזיים במדינות וטריטוריות ספציפיות של ארצות הברית.

בית המשפט הוא בעל סמכות שיפוט על בתי המשפט הפדרליים של מדינות טנסי, אוהיו, מישיגן וקנטקי. סמכות ערעורים על שישה בתי משפט מחוזיים: שניים בקנטקי (המחוז המערבי, והמזרחי), שניים מישיגן (המחוז המערבי, והמזרחי), אוהיו (המחוז הדרומי, והצפוני), טנסי (המחוז הדרומי, המרכזי, והצפוני).

במהלך השנים קודמו ארבעה שופטים שכיהנו בבית המשפט לכהונה בבית המשפט העליון של ארצות הברית: האוול ג'קסון, הוראס לארטון, ויליאם דיי ופוטר סטיוארט.

==קישורים חיצוניים==

== הערות שוליים ==

קטגוריה:אוהיו
קטגוריה:טנסי
קטגוריה:מישיגן
קטגוריה:קנטקי
קטגוריה:בתי המשפט הפדרליים לערעורים של ארצות הברית
ג'ורג' הנדלי

ג'ורג' הנדלי (באנגלית: George Handley; ) היה פוליטיקאי אמריקאי מג'ורג'יה, שכיהן כמושל ג'ורג'יה ה-21 בשנים 1788–1789.
==ביוגרפיה==
ג'ורג' הנדלי נולד בשפילד שבאנגליה. ב-1752 הוא היגר לסוואנה שבפרובינציית ג'ורג'יה. במלחמת העצמאות של ארצות הברית הוא לחם בשורות הגדוד הראשון של ג'ורג'יה והתקדם עד דרגת קפטן. בספטמבר 1780 הוא נלקח בשבי.

הנדלי כיהן כמושל ג'ורג'יה מינואר 1788 ועד ינואר 1789, והיה פעיל בניסוח חוקת המדינה. הוא היה חבר הבונים החופשיים.

ג'ורג' הנדלי נפטר ליד אחוזת המטעים ריי הול שליד אוגוסטה ב-17 בספטמבר 1793. מקום קבורתו לא ידוע, אך ככל הנראה הוא נטמן בסוואנה.

==קישורים חיצוניים==
* [https://www.nga.org/governor/george-handley/ ג'ורג' הנדלי] באתר אגודת המושלים הלאומית 
* [https://www.georgiaencyclopedia.org/articles/government-politics/george-handley-1752-1793 ג'ורג' הנדלי] באנציקלופדיה החדשה של ג'ורג'יה 
* [https://politicalgraveyard.com/bio/handerson-hanlan.html#175.70.16 ג'ורג' הנדלי] באתר The Political Graveyard 
* 

קטגוריה:מושלי ג'ורג'יה
קטגוריה:מושלי מדינות ארצות הברית ללא שיוך מפלגתי
קטגוריה:מהגרים מבריטניה לארצות הברית
קטגוריה:אמריקאים חברי הבונים החופשיים
קטגוריה:אמריקאים שנולדו ב-1752
קטגוריה:אמריקאים שנפטרו ב-1793
ג'יילן פיקט

ג'יילן פיקט (באנגלית: Jalen Pickett; נולד ב-22 באוקטובר 1999) הוא כדורסלן אמריקאי המשחק בקבוצת דנוור נאגטס מליגת ה-NBA, בעמדות הרכז והקלע.

==קריירת מכללות==
פיקט נולד ברוצ'סטר שבמדינת ניו יורק. בין השנים 2018–2021 למד במכללת סיינה שבמחוז אולבני, ובשנתיים הבאות עבר ללמוד באוניברסיטת המדינה של פנסילבניה ("פן סטייט"). לאורך חמש עונותיו בליגת המכללות רשם ממוצעים של 15.3 נקודות, 5.8 אסיסטים, 5.4 ריבאונדים ו-1.2 חטיפות למשחק.

==קריירה מקצועית==
פיקט נבחר בבחירה ה-32 של דראפט ה-NBA{{כ}} 2023, על ידי אינדיאנה פייסרס, ומיד הועבר בטרייד לדנוור נאגטס. ביולי 2023 חתם בנאגטס על חוזה ל-4 עונות, מתוכן 3 הראשונות מובטחות.

==קישורים חיצוניים==

קטגוריה:כדורסלנים אמריקאים
קטגוריה:כדורסלנים אפרו-אמריקאים
קטגוריה:מדינת ניו יורק: כדורסלנים
קטגוריה:כדורסלני אוניברסיטת המדינה של פנסילבניה
קטגוריה:כדורסלני דנוור נאגטס
קטגוריה:בחירות דראפט של אינדיאנה פייסרס
קטגוריה:אמריקאים שנולדו ב-1999
ג'קסארטוזאורוס

ג'קסארטוזאורוס (שם מדעי: Jaxartosaurus; מילולית: לטאת סיר דריה) הוא סוג של דינוזאור ממשפחת ההדרוזאוריים שחי בקרטיקון המאוחר. מאובנים שלו נמצאים בקזחסטן.

מין הטיפוס שלו, J. aralensis, תואר לראשונה על ידי ב-1937.

לג'קסארטוזאורוס היה ציצה גדולה שייתכן שהשתמש בה לתפיסה חזותית, או להשמעת קולות עם בני אותו מין, כפי שהוסק לגבי יתר הלאמבאוזאוריים. ככל הנראה הם היו אוכלי-צמחים.

== קישורים חיצוניים ==

קטגוריה:לאמבאוזאוריים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1937
לואי כהן (מנצח)

לואי כהן (17 בספטמבר 1894<ref name="register">1939 England and Wales Register</ref> - 25 בנובמבר 1956) היה כנר ומנצח אנגלי. לאחר שניגן שנים רבות עם תזמורת Hallé, הוא הקים את התזמורת הסימפונית מרסיסייד. כהן הציג קונצרטים חינם לכוחות המזוינים בבריטניה במהלך מלחמת העולם השנייה, ולאחר מכן ניצח על התזמורת הסימפונית של ארץ ישראל במשך שלוש עונות לפני שחזר לבריטניה.

== ביוגרפיה ==
כהן נולד בליברפול, אנגליה, והתאמן בקולג' למוזיקה של ליברפול<ref></ref> ובמכללה המלכותית למוזיקה של מנצ'סטר.

לאחר שירות מעבר לים במלחמת העולם הראשונה, הוא הצטרף לתזמורת Hallé. ב-1932 הקים את התזמורת הסימפונית מרסיסייד, שלימים היוותה את הבסיס לתזמורת הקבועה של התזמורת הפילהרמונית המלכותית של ליברפול, שכהן היה מנצח אורח תדיר שלה<ref name="times">The Times obituary notice, 27 November 1956, p. 13</ref>. ב-1935 מונה למנהל המוזיקלי לעונה בהרוגייט על ידי הרשויות העירוניות<ref>"Musical Director for Harrogate", The Manchester Guardian, 24 January 1935, p. 11</ref>. לאחר פרוץ מלחמת העולם השנייה, כהן ביצע קונצרטים חינם לאנשי הכוחות המזוינים באולם סנט ג'ורג' בליברפול<ref>"Concerts for Members of the Forces", The Manchester Guardian, 9 September 1940, p. 8</ref>. סולנים איתם עבד בתקופה זו כללו את מורה לימפאני, קליפורד קרזון ואיילין ג'ויס<ref>"In Brief", The Manchester Guardian, 21 May 1942, p. 6</ref>.

כהן ניצח על התזמורת הסימפונית ארץ ישראל, שקדמה לתזמורת הפילהרמונית הישראלית, במשך שלוש עונות לאחר מלחמת העולם השנייה. הקונצרט הראשון שלו בירושלים, ב-7 במאי 1945, עלה במקביל להכרזה על כניעת גרמניה. הוא חיבר תוכניות של כמה יצירות באנגלית, כולל וריאציות האניגמה של אלגר, שהושמעו לא רק בשלוש הערים המרכזיות ירושלים, חיפה ותל אביב, אלא בחלק מהיישובים החקלאיים<ref name="mt">The Musical Times, July 1945, pp. 216–17</ref>. תוכניות מאוחרות יותר שלו כללו את הסרנדה לכלי מיתר של אלגר, Tintagel של Bax ו- On Hearing the First Cuckoo in Spring של פרדריק דליוס. הסימפוניות בתוכניותיו כללו את הפנר של מוצרט, הרביעי של צ'ייקובסקי, העולם החדש של דבוז'אק, הקלאסי של פרוקופייב, החמישי של בטהובן והרביעי של ברהמס<ref name="mt" />.

כהן נפטר בליברפול בשנת 1956 בגיל 62.

== הערות שוליים ==

קטגוריה:מנצחים יהודים בריטים
קטגוריה:בריטים שנולדו ב-1894
קטגוריה:בריטים שנפטרו ב-1956
נחל רקית

נחל רקית הוא נחל אכזב בהר הכרמל. אורכו כ־2 קילומטרים, מוצא הנחל בהר שוקף והוא נשפך לנחל אורן בחניון האגם.

== תוואי הנחל ==
מוצא הנחל ממוקם בגובה של כ־440 מטרים מעל פני הים בתחומי פארק הכרמל, בהר שוקף ליד חורבת רקית כקילומטר דרומית לגבעת וולפסון וכ-700 מטרים מזרחית לחורבת רקית וכ־1.5 קילומטרים מצפון־מערב לדלית אל-כרמל. הנחל זורם לכיוון צפון־מערב. במרכז התוואי שלו נמצאות חורבת רקית. לקראת סופו הוא נשפך לנחל אורן במתחם חניון האגם ליד כביש 721.

השפך ממוקם בגובה של כ-240 מטרים מעל פני הים, מתחת לגבעת וולפסון ומדרום לחוות משמר הכרמל.

רקית
קטגוריה:שביל ישראל
סביון מזוות

סַבְיוֹן מְזֻוָּת (שם מדעי: .Senecio angulatus L.f) הוא בן שיח מטפס, רב-שנתי, ירוק-עד וצהוב פרחים ממשפחת המורכבים<ref></ref>. מוצאו בעיקר מהאזורים הסובטרופיים של פרובינציית כף התקווה הטובה של דרום אפריקה. בישראל הוא משמש כצמח גינון בתור גדר חיה, יכול לגדול בתנאי אקלים ים תיכוני, סובטרופי, טרופי או מדברי. מין זה זקוק לחצי צל ואור מלא, עמיד בקרה, בגיר וביובש (חסכני במים), רגיש למליחות. גדל בכל אזורי ישראל, אף במדבר ובקרקעות שונות. הצמח מהיר צמיחה, שתלטן ולכן הגיזום נחוץ לאחר הפריחה. הריבוי באמצעות ייחורים בחורף ובאמצעות זרעים בסתיו או באביב<ref name=":0"></ref>. הפריחה בירושלים החלה בתחילת יוני.

== מאפיינים ==
ממוזער
זירעונים של סביון מזוות
להבנת המורפולוגיה של סַבְיוֹן מְזוּוָּת מובאים כאן מונחים הנכונים לכל משפחת המורכבים בערך סביון.

סביון מזוות אינו קוצני ואינו צַמְרִי והוא מטפס באמצעות כריכת גבעוליו ומשתלשל. הגבעולים קירחים וארוכים מאוד, לעיתים מגיעים ל-2.2 מ' או יותר.

הפטוטרות שטוחות מעט ואורכן עד 3.8 ס"מ. הלוואים חסרים.

העלים, מסורגים, פשוטים, אורכם עד 6.3 ס"מ, בעלי אונות מעטות, קצרות ורחבות או דמויות שינים. הם קירחים, חלקים, ירוקים רעננים, מבריקים בוהקים ובשרניים.

הקרקפות צהובות, מרובות, מפורדות (על צירים נפרדים) והן ערוכות בתפרחות מכבד או ערוכות באשכול-סוכך.

המעטפת דמוית ספל. חפי המעטפת הפנימיים ערוכים בדור אחד, ומלווים בבסיסם בחפים קטנים יותר שמהווים כעין גביעון חיצוני<ref name=":1"></ref><ref name=":2"></ref>. חפי המעטפת הפנימיים זקופים, שווים באורכם ומסתיימים כרגיל בשערות לבנות קצרות ועדינות. המעטפת נוטה לאחור לפני פיזור הזירעונים.

המצעית עליה יושבים הפרחים שטוחה על פי רוב (וללא גומות גומות) וחשופה (ולא מכוסה קשקשים (מוצים) או שערות).

הקרקפת (התפרחת) צהובה ובנויה מ-5 פרחים לשוניים מוארכים ונקביים בהיקף וכ-20 פרחים צינוריים ודו-מיניים במרכז. הפרחים הלשוניים נגללים לאחור בשעות הלילה ובימי גשם.

מבנה הפרחים

הגביע חסר ומצויים במקומו בראש השחלה שערות לבנות. הכותרת של הפרח הצינורי מאוחת עלים בעלת 5 שיניים.

האבקנים שמספרם 5, ניצבים לסירוגין עם אונות הכותרת. המאבקים מאוחים זה לזה ומהווים צינור מסביב לעמוד השחלה.

השחלה תחתית, בעלת שני עלי שחלה, בעלת מגורה אחת וביצית אחת. עמוד השחלה מחולק בראשו לשתי צלקות ארוכות<ref name=":1" /><ref name=":2" />.

הפרי הוא זירעון, שעטור בציצת, שכולה עשויה אך ורק בשערות והן לבנות עדינות ומרובות, וערוכות בשני דורים או יותר ונשירות על פי רוב. הזירעונים מחוסרי מקור, שווים זה לזה, גליליים ובעלי 5 עד 10 צלעות וחריצים<ref name=":1" />. הזרע חסר אנדוספרם.

== תמונות ==
<gallery>
קובץ:רקבן מפוספס על קרקפת סביון מזוות.jpg|רקבן מפוספס על קרקפת סביון מזוות
קובץ:סביון מזוות פרחים 1.jpg|קרקפות מרובות של סביון מזוות
קובץ:סביון מזוות פרחים 2.jpg|תפרחת של סביון מזוות
</gallery>

==קישורים חיצוניים==

== הערות שוליים ==

קטגוריה:צמחים שתוארו ב-1782
קטגוריה:טקסונים שתוארו בידי קארל ליניאוס הצעיר
קטגוריה:מורכבים
אבו אל-עתאהיה

אַבּוּ אלְ-עַתַאהִיַּה אַבּוּ אִסְחַאק אִסְמַאעִיל בְּן אלְ-קַאסִם אלְ-עַנְזִי (בערבית: أبو العتاهية أبو إسحاق إسماعيل بن القاسم العنزي; פירוש הכוניה שלו הוא "בעל השיגעון"; 748–828) היה משורר ערבי מהתקופה האסלאמית המוקדמת אשר פעל בחצר מלכותם של הח'ליפים לבית עבאס, בן זמנם של בשאר בן בורד ואבו נוואס. שירתו בלטה בעיסוק בסיגוף ובמיאוס בהבלי העולם הגשמי.

== חייו ==
אבו אל-עתאהיה נולד בעין א-תמר, וישנה מחלוקת לגבי מקום אותו כפר, אשר חלק מהמקורות ממקמים אותו בחג'אז, סמוך לאל-מדינה, ואחרים במרכז עיראק של ימינו. לפי אחת הגישות הוא בן שבט ענזה, אולם גישה אחרת גורסת כי משפחתו היו מואלי של שבט זה. בנעוריו גר בכופה, שם עסק במכירת כלי חרס. בתקופה זו החל לחבר שירים, אף שלא היה בעל חינוך רשמי.

עם עליית המוניטין שלו עבר לבגדאד, מקום מושבה של החצר העבאסית, ועד מהרה התפרסם שם בשיריו, בפרט אלה שמוענו לעותבה, שפחתו של הח'ליף אל-מהדי. אהבתו לעותבה הושבה ריקם למרות התערבותו של הח'ליף אל-מהדי, ואחר כך גם של בנו, הארון א-רשיד, למענו. לתקופה קצרה נכלא לאחר שפגע בכבודו של הח'ליף.

נפטר בתקופתו של הח'ליף אל-מאמון. נקבר לגדת תעלת עיסא, המחברת בין הפרת לחידקל, מול קנטרת א-זיאתין (גשר אוצרי השמן).

בניו ונכדיו של אבו אל-עתאהיה משכו אף הם בעט והיו למשוררים.

== מורשתו ==
שירתו של אבו אל-עתאהיה ניחנה בהימנעותה מהמלאכותיות שהייתה בימיו חזון נפרץ. השירה הקדומה של המדבר זכתה לחיקוי מתמיד עד לתקופתו, אולם אין הייתה היא טבעית לחיי העיר. אבו אל-עתאהיה היה מהראשונים לזנוח את צורת הקצידה. שפתו הייתה רהוטה, והוא השתמש במשקלים רבים. הוא גם נחשב לאחד המשוררים הפילוסופיים הערבים הראשונים. חלק גדול משירתו עסק בהתבוננות בחיי היומיום ובמוסר, כמו גם בסגפנות, ולעיתים נטתה לפסימיות. לפיכך הוא נחשד בכפירה.

אבן טייפור פרסם אנתולוגיה של שירתו של אבו אל-עתאהיה. אבו אל-עתאהיה גם נכלל באנתולוגיה הבלתי גמורה של הארון בן עלי אל-מונַגִ'ם, "מסורות המשוררים", יחד עם המשוררים בני זמנו, אבו נוואס ובשאר בן בורד ואחרים. הווזיר אבן עמאר א-ת'קפי כתב את הספר "מסורות על אבו אל-עתאהיה".

== קישורים חיצוניים ==
* Khallikān, Aḥmad ibn Muḥammad (1843). [https://archive.org/details/WafayatAlAyantheObituariesOfEminentMenByIbnKhallikan/Vol1Of4WafayatAl-ayantheObituariesOfEminentMenByIbnKhallikan/page/n241/mode/2up?view=theater Wafayāt al-A'yān wa-Anbā' Abnā' al-Zamān (The Obituaries of Eminent Men)]. Vol. I. Translated by McGuckin de Slane, William. Paris: Oriental Translation Fund of Great Britain and Ireland. pp. 202–210.
* 

== הערות שוליים ==

קטגוריה:משוררים ערבים
קטגוריה:ילידי 748
קטגוריה:נפטרים ב-828